CELEX: 32020R1228
Language: hr
Date: 2019-11-29 00:00:00
Title: Provedbena uredba Komisije (EU) 2020/1228 оd 29. studenoga 2019. o utvrđivanju provedbenih tehničkih standarda u vezi s formatom zahtjeva za registraciju sekuritizacijskog repozitorija ili za proširenje registracije trgovinskog repozitorija u skladu s Uredbom (EU) 2017/2402 Europskog parlamenta i Vijeća (Tekst značajan za EGP)

3.9.2020   
               
               
                  HR
               
               
                  Službeni list Europske unije
               
               
                  L 289/330
               
            
         PROVEDBENA UREDBA KOMISIJE (EU) 2020/1228
         оd 29. studenoga 2019.
         o utvrđivanju provedbenih tehničkih standarda u vezi s formatom zahtjeva za registraciju sekuritizacijskog repozitorija ili za proširenje registracije trgovinskog repozitorija u skladu s Uredbom (EU) 2017/2402 Europskog parlamenta i Vijeća
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/2402 Europskog parlamenta i Vijeća od 12. prosinca 2017. o utvrđivanju općeg okvira za sekuritizaciju i o uspostavi specifičnog okvira za jednostavnu, transparentnu i standardiziranu sekuritizaciju (1), a posebno njezin članak 10. stavak 8.,
         budući da:
         
                     (1)
                  
                  
                     Jedinstveni format zahtjeva za registraciju sekuritizacijskog repozitorija ili proširenje registracije trgovinskog repozitorija koji se podnose Europskom nadzornom tijelu za vrijednosne papire i tržišta kapitala (ESMA) trebao bi omogućiti da se ESMA-i podnesu sve informacije koje se zahtijevaju u skladu s Delegiranom uredbom Komisije (EU) (2) te da ih ona lako identificira.
                  
               
                     (2)
                  
                  
                     Važno je da se informacije u tim zahtjevima dostave u formatu koji omogućuje pohranu za buduću uporabu i reprodukciju. Stoga bi se ti zahtjevi trebali podnositi na trajnom mediju.
                  
               
                     (3)
                  
                  
                     Kako bi se olakšala identifikacija informacija podnesenih u okviru tih zahtjeva, potrebno je dostaviti jedinstveni referentni broj i naslov svakog njihova dokumenta. Zbog istog bi razloga od podnositelja zahtjeva trebalo zahtijevati da za svaku dostavljenu informaciju navede na koju se odredbu Delegirane uredbe (EU) 2020/1230 odnosi.
                  
               
                     (4)
                  
                  
                     Ova Uredba temelji se na nacrtu provedbenih tehničkih standarda koji je ESMA dostavila Komisiji.
                  
               
                     (5)
                  
                  
                     U skladu s člankom 15. Uredbe (EU) br. 1095/2010 Europskog parlamenta i Vijeća (3) ESMA je provela otvoreno javno savjetovanje o nacrtu provedbenih tehničkih standarda na kojem se temelji ova Uredba, analizirala povezane potencijalne troškove i koristi te je zatražila mišljenje Interesne skupine za vrijednosne papire i tržišta kapitala osnovane u skladu s člankom 37. te uredbe.
                  
               DONIJELA JE OVU UREDBU:
         
            Članak 1.
            Format zahtjeva za registraciju i proširenje registracije
            
               (1)   Podnositelji zahtjeva za registraciju sekuritizacijskog repozitorija na temelju članka 10. stavka 5. točke (a) Uredbe (EU) 2017/2402 ispunjavaju formate utvrđene u Prilogu 1. ovoj Uredbi.
            
            
               (2)   Trgovinski repozitoriji koji podnose zahtjev za proširenje registracije na temelju članka 10. stavka 5. točke (b) Uredbe (EU) 2017/2402 ispunjavaju formate utvrđene u Prilogu 2. ovoj Uredbi.
            
            
               (3)   Za potrebe stavaka 1. i 2. zahtjevi se podnose:
               
                           (a)
                        
                        
                           na trajnom mediju kako je definiran u članku 2. stavku 1. točki (m) Direktive 2009/65/EZ Europskog parlamenta i Vijeća (4);
                        
                     
                           (b)
                        
                        
                           s jedinstvenim referentnim brojem koji je dodijeljen svakom dokumentu uključenom u zahtjev.
                        
                     
         
         
            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 29. studenoga 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 347, 28.12.2017., str. 35.
         
         
            (2)  2020/1230 uredba Komisije (EU) 2020/1230 od 29. studenoga 2019. o dopuni Uredbe (EU) 2017/2402 Europskog parlamenta i Vijeća u pogledu regulatornih tehničkih standarda kojima se utvrđuju pojedinosti zahtjeva za registraciju sekuritizacijskog repozitorija i podaci za zahtjev za pojednostavnjeni zahtjev za proširenje registracije trgovinskog repozitorija (Vidjeti stranicu 345 ovoga Službenog lista.)..
         
            (3)  Uredba (EU) br. 1095/2010 Europskog parlamenta i Vijeća od 24. studenoga 2010. o osnivanju europskog nadzornog tijela (Europskog nadzornog tijela za vrijednosne papire i tržišta kapitala), izmjeni Odluke br. 176/2009/EZ i stavljanju izvan snage Odluke Komisije 2009/77/EZ (SL L 331, 15.12.2010., str. 84.).
         
            (4)  Direktiva 2009/65/EZ Europskog parlamenta i Vijeća od 13. srpnja 2009. o usklađivanju zakona i drugih propisa u odnosu na subjekte za zajednička ulaganja u prenosive vrijednosne papire (UCITS) (SL L 302, 17.11.2009., str. 32.).
      
      
         
            PRILOG I.
            
               Format zahtjeva za registraciju sekuritizacijskog repozitorija
            
            
               Tablica 1.
            
            
               Opće informacije
            
            
                        Datum podnošenja zahtjeva
                     
                  
                        Ime sekuritizacijskog repozitorija
                     
                  
                        Mjesto osnivanja i opseg poslovne djelatnosti
                     
                  
                        Identifikacijski broj pravnog subjekta (LEI) registriran u Globalnoj zakladi za identifikacijski broj pravnog subjekta
                     
                  
                        Adresa sjedišta sekuritizacijskog repozitorija
                     
                  
                        Adresa sjedišta svakog društva kćeri sekuritizacijskog repozitorija
                     
                  
                        Adresa sjedišta svake podružnice sekuritizacijskog repozitorija
                     
                  
                        Usklađeni lokator resursa (URL) internetske stranice sekuritizacijskog repozitorija
                     
                  
                        Vrste sekuritizacije, metode prijenosa rizika i vrste odnosnih izloženosti za koje repozitorij podnositelj zahtjeva podnosi zahtjev za registraciju
                     
                  
                        Ako je nadležno tijelo podnositelju zahtjeva izdalo odobrenje za rad ili ga je registriralo u državi članici u kojoj ima poslovni nastan, ime tijela i referentni broj koji se odnosi na odobrenje za rad ili registraciju
                     
                  
                        Ime osobe odgovorne za zahtjev
                     
                  
                        Podaci za kontakt osobe odgovorne za zahtjev
                     
                  
                        Ime osobe odgovorne za usklađenost sekuritizacijskog repozitorija (ili drugog osoblja koje sudjeluje u ocjeni usklađenosti za sekuritizacijski repozitorij)
                     
                  
                        Podaci za kontakt osobe odgovorne za usklađenost sekuritizacijskog repozitorija ili drugog osoblja koje sudjeluje u ocjeni usklađenosti za sekuritizacijski repozitorij, u odnosu na njegovo pružanje osnovnih sekuritizacijskih usluga
                     
                  
                        Ime svakog matičnog društva
                     
                  
                        LEI svakog matičnog društva registriran u Globalnoj zakladi za identifikacijski broj pravnog subjekta
                     
                  
                        Adresa svakog matičnog društva
                     
                  
                        Ime odgovornog nadzornog tijela za svako matično društvo
                     
                  
                        Referentni broj odgovornog nadzornog tijela za svako matično društvo
                     
                  
                        Ime svakog krajnjeg matičnog društva
                     
                  
                        LEI svakog krajnjeg matičnog društva registriran u Globalnoj zakladi za identifikacijski broj pravnog subjekta
                     
                  
                        Adresa svakog krajnjeg matičnog društva
                     
                  
                        Ime odgovornog nadzornog tijela za svako krajnje matično društvo
                     
                  
                        Referentni broj odgovornog nadzornog tijela za svako krajnje matično društvo
                     
                  
               
            
               Tablica 2.
            
            
               Referentne oznake dokumenta
                (1)
            
            
                        Odredba Delegirane uredbe Komisije (EU) 2020/1230 koja sadržava zahtjev za informacije na koji se odnosi dokument
                     
                     
                        Jedinstveni referentni broj dokumenta
                     
                     
                        Naslov dokumenta
                     
                     
                        Poglavlje, odjeljak ili stranica dokumenta gdje su navedene informacije ili razlog zbog kojeg informacije nisu navedene
                     
                  
               (1)  Za sve informacije koje se zahtijevaju u Delegiranoj uredbi Komisije (EU) 2020/1230 uz iznimku njezina članka 2. stavka 2. točaka od (a) do (c), (e), (f), (h) i (i) te članka 7. stavka 2.
         
      
      
         
            PRILOG II.
            
               Format zahtjeva trgovinskog repozitorija za proširenje registracije
            
            
               Tablica 1.
            
            
               Opće informacije
            
            
                        Datum podnošenja zahtjeva
                     
                  
                        Datum registracije podnositelja zahtjeva kao trgovinskog repozitorija
                     
                  
                        Ime sekuritizacijskog repozitorija
                     
                  
                        Identifikacijski broj pravnog subjekta (LEI) registriran u Globalnoj zakladi za identifikacijski broj pravnog subjekta
                     
                  
                        Adresa sjedišta sekuritizacijskog repozitorija
                     
                  
                        Adresa sjedišta svakog društva kćeri sekuritizacijskog repozitorija
                     
                  
                        Adresa sjedišta svake podružnice sekuritizacijskog repozitorija
                     
                  
                        Usklađeni lokator resursa (URL) internetske stranice sekuritizacijskog repozitorija
                     
                  
                        Identifikacijski broj pravnog subjekta (LEI) registriran u Globalnoj zakladi za identifikacijski broj pravnog subjekta
                     
                  
                        Vrste sekuritizacije, metode prijenosa rizika i vrste odnosnih izloženosti za koje repozitorij podnositelj zahtjeva podnosi zahtjev za registraciju
                     
                  
                        Ako je nadležno tijelo podnositelju zahtjeva izdalo odobrenje za rad ili ga je registriralo u državi članici u kojoj ima poslovni nastan, ime tijela i referentni broj koji se odnosi na odobrenje za rad ili registraciju
                     
                  
                        Ime osobe odgovorne za zahtjev
                     
                  
                        Podaci za kontakt osobe odgovorne za zahtjev
                     
                  
                        Ime osobe odgovorne za usklađenost sekuritizacijskog repozitorija ili drugog osoblja koje sudjeluje u ocjeni usklađenosti za sekuritizacijski repozitorij, u odnosu na njegovo pružanje osnovnih sekuritizacijskih usluga
                     
                  
                        Podaci za kontakt osobe odgovorne za usklađenost sekuritizacijskog repozitorija (ili drugog osoblja koje sudjeluje u ocjeni usklađenosti za sekuritizacijski repozitorij)
                     
                  
               
            
               Tablica 2.
            
            
               Referentne oznake dokumenta
                (1)
            
            
                        Odredba Delegirane uredbe Komisije (EU) 2020/1230 koja sadržava zahtjev za informacije na koji se odnosi dokument.
                     
                     
                        Jedinstveni referentni broj dokumenta
                     
                     
                        Naslov dokumenta
                     
                     
                        Poglavlje, odjeljak ili stranica dokumenta gdje su navedene informacije ili razlog zbog kojeg informacije nisu navedene
                     
                  
               (1)  Za sve informacije koje se zahtijevaju u Delegiranoj uredbi Komisije (EU)2020/1230 uz iznimku njezina članka 2. stavka 2. točaka od (a) do (c), (e), (f), (h) i (i) te članka 7. stavka 2.